Vaksi postituse korjas oktoobri alguses ainsa meediakanalina üles Hiiu Leht. Vaks on Hiiumaalt pärit.

Avaldame need anonüümsed, aga kõnekad katked ka siin:

1. Meil pole raha, et teenust testida. Kui see ei tööta korralikult, saame sellest ju nagunii teada;

2. Ega me sinna eriti raha ei pannudki, enamus tuli ju SFi (st Euroliidu struktuurfondi) vahenditest;

3. Riikliku start-upi tegemine on igati OK mõte, riik on ju harjunud kogu aeg raha kaotama;

4. Ma ei tea sellest midagi, ma ju ainult töötan siin;

5. Meil pole kompetentsi hinnata, kas oleme olukorda õigesti hinnanud;

6. Ma olen selle asjaga oluliselt paremini kursis, sest ma töötan ministeeriumis;

7. Tehke need küberi jutupunktid hästi lihtsad, aga samas peab ministrist mulje jääma, et ta tunneb asja;

8. Ärge hakake mulle situatsiooni lahti seletama! Mul on tarvis otsus ära teha, mitte asjadest aru saada;

9. Ootan põhjalikku memo, 5-6 lehekülge, aga arvestage, et sellest loetakse vaid esimest kolme-nelja rida;

10. Nõustun, et see seadus on erakordselt lolli sõnastusega, ei täida oma eesmärke ning tuleks tõepoolest kohe ära muuta. Õigusosakond võiks selle analüüsimise oma järgmise või ülejärgmise aasta tööplaani panna.